Tartu Saksa Käsitööliste Seltsi joonistuskool
Tartu Saksa Käsitööliste Seltsi joonistuskool oli 1881. aastal Tartu Saksa Käsitööliste Seltsi asutatud ja tõenäoliselt I maailmasõjani tegutsenud õppeasutus. Aastani 1908 oli joonistuskooli tähtsaim õppejõud Rudolph von zur Mühlen. Joonistuskooli tuntumate õpilaste seas on: Tõnis Grenzstein, Osvald Jungberg, Jaan Koort, Konrad Mägi, Mart Pukits ja Aleksander Tassa.